ร้านนี้มากิน4ครั้งแล้วค่ะ ไม่ผิดหวังเลย ถ้าดูเมนูแล้ว จัดว่าราคาสูงทีเดียว แต่เมื่อได้ทานแล้ว ขอบอกว่าสมราคาค่ะ
เอาที่เคยทานนะคะ ยังไม่เคยลองอาหารไทยที่นี่ทีค่ะ มากินแต่สเต็กตลอดเลย >.<
.....สเต็กปลาแซลม่อนไวท์ซอส.....ขอบอกว่า ไม่เคยทานสเต็กแซลม่อนที่ไหนที่มีความเพอเฟ็กขนาดนี้มาก่อนค่ะ salmon fillet ที่ย่างมาอย่างพอดีมากๆ ข้างนอกสุกพอประมาน แต่เด็ดตรงที่ข้างในยังสุกแต่ฉ่ำและเต็มไปด้วยกลิ่นของความเป็นแซลม่อน เป็นการทำสเต็กแซลม่อนที่คงความเป็นเอกลักษณ์ที่ควรมีของแซลม่อนจริงๆค่ะ ทานคู่กับไวท์ซอสที่กลมกล่อม และมันฝรั่งบดชุบเกล็ดขนมปังทอด แอบเสียดายที่ร้านไม่ให้เลือกside dishเอง เพราะไม่ค่อยปลื้มมันฝรั่งบดชุบเกล็ดขนมปังทอดซักเท่าไหร่ ไม่ใช่ไม่อร่อยค่ะ แต่แอบกลัวอ้วนค่ะ
.....ฟรัวกราหรือตับห่านย่าช คู่กับซอสมะม่วง....เป็นอีกจานไฮไล้ท์ของที่นี่ค่ะ ไฮใล้ท์มาตั้งแต่ราคาเลยทีเดียว จานนี้ถ้าจำไม่ผิดจะ750บาทค่ะ มีฟรัวกราให้มา2ชิ้น  ที่ย่างมาอย่างพอดีอีกแล้วค่ะ-0- ข้างนอกกรอบเป็นผิวบางๆ ตัวฟรัวกราสุกกำลังดี ไม่แห้ง เนื้อแน่นและละเอียดมาก สามารถให้ลิ้นดันเพื่อให้ละลายในปากได้เลยทีเดียว ส่วนเรื่องรสชาติไม่ต้องพูดถึงค่ะ มีความคาวน้อยมากๆ มีซอสมะม่วงหวานอมเปรี้ยวนิดๆมาตัดเพื่อไม่ให้รู้สึกเลี่ยนจนเกินไป เป็นจานที่ยอดเยี่ยมอีกจานเลยค่ะ รู้สึกว่าจะมีแบบคอมไบเนชั่นกับสเต็กเนื้อซอสเห็ดทรัฟเฟิลด้วยนะคะ แต่วันนั้นไปอยากกินแซลม่อน เลยสั่งฟรัวกรามาเดี่ยวๆ
.....พอร์คชอปซอสเห็ดทรัฟเฟิล ตัวพอร์คชอปย่างมาอย่างพอดีมากถึงมากที่สุดค่ะ เป็นพอร์คชอปที่ย่างอย่างเพอเฟ็กที่สุดตั้งแต่ทานมาเช่นกัน เป็นความสุกที่พอดีไม่แห้ง ตัวเนื้อติดมันนิดๆเพื่อให้มีความอร่อยเวลาย่าง แน่นแต่ไม่แข็งหรือเหนียวและมีความนุ่มกำลังดี เสริฟบนมันฝรั่งบดเนื้อเนียนมี ทานคู่กับซอสเห็ดทรัฟเฟิ้ลที่กลมกล่อมและหอม เป็นอีกจานที่หาที่ติไม่ได้จริงๆค่ะ
.....ฮันนี่โทส.....อันนี้ได้ทานฟรีค่ะ เนื่องจากหากทานครบ1,000สามารถใช้สิทธิdtac reward ทานฮันนี่โทสต์ฟรีค่ะ อันนี้ก็กลางๆค่ะ รสชาติมาตรฐาน เป็นไอศครีม บนโทสต์ที่กรอบนอกนุ่มใน ราดน้ำผึ้ง แต่รู้สึกว่าวันนั้นจะราดด้วยเมเปิ้ลไซรัปมากกว่าค่ะ ก็อร่อยดีค่ะ

ครั้งอื่นๆมีเคยทานสปาเกตตี้คาโบนาร่าค่ะ ก็อร่อยค่ะ รสชาติมาตรฐาน คือหอมมันกลมกล่อม แต่ไม่ได้โดดเด่นอะไรมากกว่าร้านอื่น สเต็กเนื้อเค้าก็อร่อยนะคะ ย่างพอดีตามความสุกที่ต้องการเช่นกัน

โดยรวมแล้ว ร้านนี้โดดเด่นมากในเรื่องสเต็กค่ะ คือย่างได้ลงตัวและพอดีทุกเนื้อจริงๆ เท่าที่เคยทานมา รสชาติเทียบกับระดับโรงแรม5ดาวเลยทีเดียว และถ้าเท่าที่เคยทานมาในสงขลารวมหาดใหญ่ด้วย ขอให้ร้านนี้เป็นที่1ในใจเรื่องสเต็กในตอนนี้ค่ะ